21/06/2013 | Administración LocalMunicipal
A Laracha
Bases de selección dun/ha arquitecto/a técnico/a

EDICTO Pola Alcaldía-Presidencia do Concello da Laracha foron aprobadas no día de hoxe as bases para a selección dun/dunha funcionario/a interino/a grupo A, subgrupo A2, escala: Administración Especial, subescala técnica, denominación: arquitecto técnico, que se publican, abríndose o prazo de dez días naturais, contados a partir do seguinte ao da publicación do anuncio deste proceso selectivo no Boletín Oficial da Provincia para a presentación das solicitudes de participación no proceso selectivo. BASES DE SELECCIÓN PARA A SELECCIÓN DUN/HA FUNCIONARIO/A INTERINO/A, GRUPO A, SUBGRUPO A2, ESCALA: ADMINISTRACIÓN ESPECIAL, SUBESCALA TÉCNICA, DENOMINACIÓN: ARQUITECTO TÉCNICO 1.º.–Obxecto da convocatoria. O obxecto desta convocatoria é a cobertura dunha praza de funcionario interino grupo A, subgrupo A2, escala: Administración Especial, subescala técnica, denominación: arquitecto técnico. O persoal interino cesará, ademais de polas causas previstas no art.63 do Estatuto do Empregado Público, aprobado pola Lei 7/2007, do 12 de abril (en adiante EBEP), cando a praza ocupada interinamente se provea por funcionario/a de carreira. As funcións asignadas son as fixadas na relación de postos de traballo para o posto de traballo 04.00.00.03: – Realizar informes de licencias de obras menores, actividades, aliñacións e primeiras ocupacións. – Colaborar co arquitecto técnico-coordinador na xestión da disciplina urbanística. – Realizar informes preceptivos dentro do seu eido competencial. – Asistencia técnica xeral nos asuntos propios do departamento e nos que lle sexan requiridos pola Concellaría responsable, conforme a súa capacitación profesional específica. – Asumir a supervisión e seguimento de proxectos de infraestruturas públicas, conforme a súa capacitación profesional específica. – Redacción de proxectos e memorias valoradas conforme á súa capacitación profesional específica. – Elaborar de proxectos de reforma en viarios existentes no relativo a pavimentacións, pluviais e pequenas obras de saneamento. – Asumir o control sobre as empresas subministradoras conforme a súa capacitación profesional específica. – Asumir a supervisión técnica directa e o control da prestación daqueles servizos básicos que o Concello ten externalizados. – Exercer o control de infraestruturas públicas de todo tipo, especialmente no desenvolvemento de procesos de urbanización conforme a súa capacitación profesional específica. – Calquera outra, correspondente á súa categoría, e propia do departamento ou unidade.2.º.–Tipo e duración da provisión. O/A funcionario/a interino/a será nomeado/a unha vez remate o proceso de selección para a cobertura interina de dita praza e cesará cando a praza ocupada interinamente se provea por funcionario/a de carreira.3.º.–Sistema selectivo. Segundo o artigo 10.2 do EBEP a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. A selección do candidato/a máis idóneo/a realizarase a través do procedemento de selección de concurso-oposición, realizándose primeiro a fase de oposición, sendo valorados unicamente os méritos de aqueles aspirantes que superaran a fase de oposición, consonte co sinalado no EBEP, no texto refundido da Lei de función pública de Galicia, aprobado por Decreto lexislativo 1/2008, na Lei 7/1985, do 2 de abril, reguladora das bases de réxime local; no Real decreto 896/1991, do 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración local, no Decreto 95/1991, do 20 de marzo, do 20 de marzo, polo que se aproba o regulamento de selección de persoal ó servizo da comunidade autónoma de Galicia e demais lexislación concordante e de aplicación.4.º.–Requisitos dos aspirantes. Serán requisitos mínimos dos aspirantes a esta selección de persoal: 1.–Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derrogatoria única da Lei 7/2007 pola que se derroga a Lei 17/1993, do 23 de decembro, sobre acceso a determinados sectores da función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou estranxeiros residentes en España, sen necesidade de que se inclúa expresamente nas bases específicas de cada convocatoria, de acordo coa Lei orgánica 4/2000 de 11 de xaneiro, sobre dereitos e liberdades dos estranxeiros en España.2.–Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico (poderá ser presentado co resto da documentación no momento de presentación de instancia ou ao remate do proceso). 3.–Ter cumpridos os 16 años de idade e non exceder, no seu caso da idade máxima de xubilación forzosa (Requisito que deberá acreditarse coa presentación de copia cotexada do documento nacional de identidade). 4.–Non haber sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme.5.–Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas.6.–Estar en posesión, ou en condicións de obter na data na que finalice o prazo de presentación de Instancias, do título universitario de Arquitectura Técnica ou o grao de enxeñeiro de edificación (requisito que deberá acreditar mediante a presentación da copia cotexada de título). O requisito da titulación non será tido en conta para a fase de concurso de méritos. Os anteriores requisitos deberanse reunir con referencia ao último día de prazo de presentación das solicitudes, e será nulo o nomeamento como funcionario interino que estea incurso en causas de incapacidade conforme á normativa vixente.5.º.–Presentación de solicitudes e admisión de aspirantes. As solicitudes para tomar parte nas probas selectivas, poderán presentarse no modelo ANEXO II, e dirixiranse ao Sr. alcalde-presidente da Corporación, expresará que reúnen tódolos requisitos esixidos na base anterior, e presentaranse no Rexistro Xeral do Concello, en horario de 9.00 a 14.00 horas. As solicitudes tamén poderán remitirse na forma determinada no artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo de presentación será de dez días naturais, contados a partir do seguinte ao da publicación do anuncio deste proceso selectivo no Boletín Oficial da Provincia e no taboleiro de anuncios do Concello. As solicitudes acompañaranse dunha copia compulsada do documento nacional de identidade ou pasaporte, así como da copia compulsada do título que acredita como requisito mínimo para acceder ao proceso selectivo, e de ser o caso, a copia do CELGA 4 ou equivalente. Acompañarase tamén da/s certificación/s de servizos prestados emitida/s pola/s Administración/s pública/s na/s que houbera prestado servizos, na que constarán expresamente as funcións desenvolvidas. Xunto á instancia e ao resto da documentación que se presentará, tamén se xuntará o xustificante do pagamento da taxa por dereito de exame que será de 22 euros que poderá ser efectuada en calquera das seguintes contas: NOVAGALICIA BANCO: 2080-0079-92-3110000015 LA CAIXA: 2100-4912-21-2200004416 BANCO PASTOR: 0072-0152-18-0000100180 Segundo o artigo 4.º da Ordenanza fiscal n.º 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ao 33% (para o que deberán presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). Rematado o prazo de presentación de instancias, o Sr. alcalde, a maior brevidade posible, dado o trámite de urxencia desta convocatoria, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal, o lugar a data e a hora de realización do exercicio práctico. Os aspirantes excluídos disporán dun prazo de dez días hábiles para reclamacións e correccións das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase o taboleiro de edictos. Contra a resolución na que se declare a exclusión definitiva dos aspirantes, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso contencioso-administrativo no prazo de dous meses, ante a Xurisdición Contenciosa-administrativa, contados a partir do seguinte ao da publicación no taboleiro de edictos do Concello. O resto das resolucións serán expostas no taboleiro de edictos do Concello, agás, o nomeamento do funcionario interino que será publicado no BOP e no DOG.6.º.–Tribunal cualificador.1.–O tribunal cualificador designado pola Alcaldía-Presidencia (en virtude do artigo 21.1. g) e 7/1985, do 2 de abril, reguladora das bases do réxime local), e en base ao establecido polo EBEP, estará integrado polos seguintes membros: Presidente/a: funcionario/a con habilitación de carácter estatal ou funcionario do subgrupo A1 da Administración local. Secretario/a: o da corporación local ou funcionario/a que o substitúa, que actuará con voz e voto. Vogal 1.º: funcionario/a con habilitación estatal ou funcionario/a do grupo A da Administración local. Vogal 2.º: funcionario/a con habilitación estatal, funcionario/a do grupo A da Administración local ou persoal laboral dos grupos I ou II. Vogal 3.º: funcionario/a con habilitación estatal, funcionario/a do grupo A da Administración local ou persoal laboral dos grupos I ou II.2.–O tribunal non poderá constituírse, nin actuar sen a presenza, cando menos, de tres dos seus membros, titulares ou suplentes, debendo estar presentes en todo caso o/a presidente/a e o secretario ou persoas que legalmente os substitúan. De tódalas reunións que faga o tribunal o/a secretario/a redactará acta.3.–Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992, do 26 de novembro, de réxime xurídico das administracións públicas e do procedemento administrativo común. Os aspirantes poderán recusar aos membros do tribunal cando concorran aquelas circunstancias.4.–O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.–O tribunal non poderá propoñer o acceso á condición de funcionario/a interino/a dun número superior de aprobados ao de prazas convocadas. Non obstante, co fin de asegurar a cobertura da praza convocada, cando se produza a renuncia do/a aspirante seleccionado/a, o alcalde poderá requirir ao tribunal unha relación complementaria dos aspirantes que sigan ao proposto, para o seu posible nomeamento como funcionario/a interino. Tamén se elaborará unha relación de reservas para a posible substitución, de ser necesario, de períodos de vacacións/ baixas do/a funcionario/a interino/ha seleccionado/a e/ou da arquitecta técnica- coordinadora, válida para o presente ano.6.–O tribunal poderá dispo-la incorporación aos seus traballos de asesores, con voz e sen voto, para as probas en que así o estimen necesario ou conveniente.7.–Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real decreto 462/2002 sobre indemnizacións por razóns de servizo.8.–O alcalde, vista a proposta do tribunal, procederá á ditar a Resolución correspondente que acordará o nomeamento como funcionario/a interino/a.7.º.–Comezo e desenvolvemento da fase de concurso-oposición. A selección realizarase de conformidade có previsto nas presentes bases polo sistema de concurso-oposición cos candidatos que no prazo establecido presentaran a súa documentación, tendo en conta que a fase de concurso de méritos será valorado en segundo lugar, e só no caso dos aspirantes que superen a fase de oposición. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os sucesivos anuncios de celebración do segundo exercicio (galego) no taboleiro de edictos do Concello. A cualificación do exercicio, así como do resultado dos méritos alegados farase pública no taboleiro de edictos e será facilitada por teléfono, e-mail ou persoalmente, polo secretario/a do tribunal. A puntuación definitiva estará determinada pola suma das puntuacións obtidas na fase de oposición dos aspirantes que a superen e na fase de concurso. O tribunal publicará o nome do/a aspirante aprobado/a coa súa puntuación, realizando a proposta de nomeamento co aspirante que acade a maior puntuación. Fase de oposición (puntuación máxima 20 puntos) A oposición constará de tres exercicios, de carácter obrigatorio e eliminatorio.1.º exercicio. –Exercicio teórico, consistente en contestar por escrito, nun tempo máximo de 3 horas, 10 preguntas curtas relacionadas cos temas figuran no programa recollido no anexo I das presentes bases: 2 preguntas dos temas xerais (1 de cada bloque) e 8 preguntas dos temas específicos (2 de cada bloque). Este exercicio será cualificado entre 0 e 10 puntos, quedando eliminados os aspirantes que non obteñan unha puntuación mínima de 5 puntos. Rematado o tempo concedido o tribunal poderá solicitar a lectura do exercicio aos aspirantes, que deberán cinguirse á exposición escrita realizada.2.º exercicio. –Exercicio práctico, consistente na realización dunha proba de capacitación relacionada coas funcións e nivel de dificultade propias do posto convocado, na que os aspirantes emitirán dous informes técnicos, durante un tempo máximo de 3 horas, sobre dous supostos prácticos que proporá o tribunal inmediatamente antes do comezo do exercicio. Os supostos plantexados polo tribunal versarán sobre o contido das materias comprendidas no temario de ANEXO I. Permitirase a utilización de apoio bibliográfico e/ou documental, sempre previa aprobación dos membros do tribunal. Este exercicio será cualificado entre 0 e 10 puntos, quedando eliminados os aspirantes que non obteñan unha puntuación mínima de 5 puntos. Rematado o tempo concedido o tribunal poderá solicitar a lectura do exercicio aos aspirantes, que deberán cinguirse á exposición escrita realizada, quedando o tribunal capacitado para realizar canta pregunta considere oportuna en relación ao exercicio desenvolto.3.º. exercicio. –Consistirá na tradución sen dicionario dun texto proposto previamente polo tribunal, de castelán ao galego, nun tempo máximo de vinte minutos. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Este exercicio será cualificado de apto ou non apto. O prazo mínimo entre un exercicio e o seguinte da fase de oposición será de 48 horas, agás naqueles casos en que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. Fase de concurso (puntuación máxima 10 puntos) A. MÉRITOS ACADÉMICOS. Máximo 7 puntos (as puntuacións parciais de cada epígrafe superan o máximo, dado que non todas son excluíntes, pero os 7 puntos son o límite máximo de puntuación que poderá acadarse neste epígrafe): A.1. Formación universitaria, complementaria ou superior á esixida como requisito: – Por outro Título universitario ou por realización íntegra dos cursos de doutoramento, programa máster ou postgrao universitario (superior ás 350 horas/35 créditos) relacionados coas funcións do posto de traballo: 2 puntos por cada un ata un máximo de 8 puntos. – Por realización de programas de 3.º ciclo: programas de experto universitario e similares (entre 100 e 350 horas) relacionados coas funcións do posto de traballo: 0,5 por cada un ate un máximo de 2 puntos. A.2. Outra formación homologada impartida por centros oficiais, administracións públicas, centros homologados: ate un máximo de 10 puntos. – Formación relacionada coas funcións do posto de traballo: 1 punto por cada curso de formación cunha duración superior a 40 horas ate un máximo de 5 puntos. – Informática: 0,5 puntos por curso de duración superior a 20 horas, ate un máximo de 2 puntos. B. MÉRITOS PROFESIONAIS. Máximo 3 puntos. – Por acreditar experiencia laboral na Administración local como funcionario do grupo A, ou persoal laboral do grupo I ou II, adscrito aos servizos de urbanismo/obras.… 0,25 puntos/mes. – Por acreditar experiencia laboral na empresa privada como arquitecto/a técnico ………………………………………………….…… 0,15 puntos/mes. Os servizos prestados acreditaranse mediante certificación de servizos prestados emitida pola Administración pública competente con indicación expresa das funcións desenvolvidas. No caso de ser experiencia laboral deberá acreditarse con copia cotexada dos contratos e informe de vida laboral.8.º.–Toma de posesión. A proposta do tribunal cualificador se elevará á Alcaldía para a resolución do expediente, mediante Resolución, que será publicada no taboleiro de edictos do Concello, convocando ao aspirante para a súa toma de posesión.9.º.–Interpretación das bases. O tribunal queda autorizado para resolve-las dúbidas que se presenten e adopta-los acordos necesarios para boa orde do proceso selectivo en todo o non previsto nestas bases.10.º.–Recursos. A presente convocatoria, as súas bases e tódolos actos administrativos que da mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. ANEXO I.–PROGRAMA A. TEMAS XERAIS BLOQUE 1. ADMINISTRACIÓN XERAL Tema 1. A Constitución española de 1978: principios xerais e estrutura. Dereitos fundamentais e liberdades públicas. Tema 2. A organización territorial do Estado na Constitución. O Estatuto de autonomía de Galicia: principios xerais e estrutura. Tema 3. Os poderes do Estado. A división de poderes. Tema 4. O Estatuto de Autonomía. Tema 5. A administración pública na Constitución e a regulación da Administración na Lei de réxime xurídico das administracións públicas e procedemento administrativo común. Principios de actuación da administración pública. Tema 6. O acto administrativo. Elementos. a eficacia dos actos administrativos. Nulidade e anulabilidade. Tema 7. O procedemento administrativo. Principios xerais. Fases do procedemento. Recursos administrativos. Tema 8. Dereitos dos cidadáns nas súas relacións coas administracións públicas. Dereito de acceso a arquivos e rexistros públicos. O rexistro de entrada e saída de documentos. Requisitos da presentación de documentos. comunicacións e notificacións. BLOQUE 2. ADMINISTRACIÓN LOCAL Tema 9. A Administración local. O municipio. Elementos. O termo municipal. a poboación. Tema 10. Organización municipal. Funcionamento dos órganos colexiados locais. Competencias municipais. Tema 11. A potestade regulamentaria das entidades locais. Ordenanzas e regulamentos. Tema 12. O persoal ao servizo da Administración local. clases. adquisición e perda da condición de funcionario. Situacións administrativas. Dereitos e deberes do persoal ao servizo da Administración local. Réxime de incompatibilidades. Faltas e sancións. Tema 13. Texto refundido da Lei de contratos do sector público aprobado polo Real decreto-lei 3/2011. Disposicións xerais. Ámbito de aplicación. Tema 14.–Os contratos do sector público. Delimitación dos tipos contractuais. Partes do contrato. Órganos de contratación. Preparación dos contratos. Selección do contratista e adxudicación dos contratos. Efectos, cumprimento e extinción dos contratos administrativos. O Rexistro de Contratos do Sector Público. Tema 15.–O contrato de obras. O contrato de xestión dos servizos públicos. O contrato de subministro. O contrato de servizos. Os contratos menores. Tema 16. Os bens das Entidades Locais. Dominio Público e bens patrimoniais. B. TEMAS ESPECÍFICOS BLOQUE 1. URBANISMO: PLANEAMENTO, EXECUCIÓN E INTERVENCIÓN DA ADMINISTRACIÓN E DISCIPLINA Tema 17. Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional. Tema 18. Texto refundido da Lei do solo (TRLS), aprobado por Real decreto lexislativo 2/2008, do 20 de xuño: antecedentes, obxecto e disposicións xerais. Tema 19. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 9/2002, do 30 de decembro, de ordenación urbanística e protección do medio rural de Galicia (LOUPMRG). Tema 20. Dereitos e deberes dos cidadáns. Réxime urbanístico do dereito de propiedade. contido do dereito de propiedade segundo o TRLS. Tema 21. A LOUPMRG. Xustificación e principios inspiradores, principios xerais, obxecto da Lei, aspectos da función urbanística. Tema 22. O planeamento urbanístico na LOUPMRG. clases de instrumentos de ordenación. Límites de sostibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo. Tema 23. O Plan xeral de ordenación municipal: Obxecto, determinacións, documentación. Tema 24. Os plans parciais: obxecto, determinacións, documentación, procedemento de aprobación. Plans de sectorización. Tema 25. Os plans especiais: finalidades. Os plans especiais de protección e rehabilitación e mellora do medio rural. Plans especiais de reforma interior. Os plans especiais de protección. Tema 26. Outros instrumentos de Planeamento: os estudos de detalle, os catálogos. Tema 27. Elaboración e aprobación dos instrumentos de ordenación, actos preparatorios, suspensión de licenzas, propostas de planeamento, formulación. Ordenación urbanística común a varios concellos. O procedemento de aprobación de planeamento municipal. a elaboración, a tramitación e competencia para aprobación definitiva. Tema 28. A vixencia e revisión de plans. a modificación de plans. Modificacións dos plans en solo rústico. Efectos da aprobación dos plans. Normas de aplicación directa da LOUPMRG. Adaptación ao ambiente, alturas, protección das vías de circulación. Tema 29. O solo urbano na lexislación urbanística vixente. Réxime. Tema 30. O solo urbanizable na lexislación urbanística vixente. Réxime. Tema 31. O solo de núcleo rural na Lei 9/2002 de ordenación urbanística e protección do medio rural de Galicia, concepto de núcleo rural, réxime do solo de núcleo rural na LOUPMRG. Condicións de uso, condicións de edificación. Tema 32. O solo rústico na lexislación urbanística vixente, categorías e réxime. O solo rústico de especial protección. usos e actividades en solo rústico. Tema 33. Deber de edificar os soares. Prazos de edificación na LOUPMRG. Consecuencias do incumprimento, a caducidade de licenzas. Tema 34. Distribución de cargas e beneficios. as áreas de reparto, o aproveitamento tipo. Os polígonos. Tema 35. A equidistribución. Regras xerais, principios e criterios. O instrumento de equidistribución. contido e procedemento de aprobación. Efectos. Tema 36. Execución dos Plans de Ordenación na LOUPMRG, Finalidades, competencias, presupostos de execución. Os proxectos de urbanización. actuacións illadas en solo urbano. Tema 37. Os sistemas de actuación, clases. Elección do sistema. cumprimento das determinacións de planeamento. Polígonos con exceso ou defecto de aproveitamento real. Compensación de cargas, distribución xusta de cargas e beneficios, gastos de urbanización. Tema 38. O sistema de compensación: determinacións xerais, incorporación de propietarios. A xunta de compensación. Sistema de concesión de obra urbanizadora. Tema 39. O sistema de compensación: determinacións xerais, incorporación de propietarios. a xunta de compensación. Sistema de concerto. Sistema de concesión de obra urbanizadora. Tema 40. O sistema de expropiación: determinacións xerais. Prezo xusto. A taxación conxunta, aprobación e efectos do procedemento da taxación conxunta. Procedemento individual de expropiación. Exclusión da expropiación. Tema 41. Obtención de terreos de sistemas xerais e de dotacións públicas. a ocupación directa. Procedemento. Tema 42. A intervención no mercado do solo: o patrimonio municipal do solo, bens que o integran e destino, o dereito de superficie, os dereitos de tenteo e retracto: delimitación de áreas, procedemento. Vivenda suxeita a protección pública. Tema 43. A intervención na edificación e no uso do solo. as licenzas: actos suxeitos a licenza, actos promovidos polas administracións públicas. Tema 44. Deber de conservación e ruína. Inspección periódica de construcións: a ITE. Ordes de execución. a declaración de ruína. Tema 45. As parcelacións urbanísticas, indivisibilidade. Réxime das parcelacións. Tema 46. Disciplina urbanística: protección da legalidade: obras sen licenza en curso de execución, obras rematadas sen licenza. Suspensión e revisión de licenzas. Tema 47. Infraccións urbanísticas e sancións. Prescrición, persoas responsables, órganos competentes para imposición de sancións, o procedemento sancionador. Tema 48. Organización das administracións competentes en materia de urbanismo. Órganos urbanísticos da comunidade autónoma e no ámbito local. BLOQUE 2. A LARACHA Tema 49. A Laracha: realidade actual do municipio. Os núcleos de poboación, as súas características fundamentais, a rede viaria. Tema 50.–O Plan xeral de ordenación urbanística do concello da Laracha (PXOM) I (BOP 10.07.2003). Título I: normas xerais. Tema 51. O Plan xeral de ordenación urbanística do concello da Laracha (PXOM) II (BOP 10.07.2003). Título II: sistemas xerais e locais. Tema 52. O Plan xeral de ordenación urbanística do concello da Laracha (PXOM) III (BOP 10.07.2003). Título III: normas reguladoras de edificación. Tema 53. O Plan xeral de ordenación urbanística do concello da Laracha (PXOM) IV (BOP 10.07.2003). Título IV: normas reguladoras de uso hixiénico e sanitario. Tema 54. O Plan xeral de ordenación urbanística do concello da Laracha (PXOM) V (BOP 10.07.2003). Título V: normas reguladoras de urbanización. Tema IX: solo urbanizable. Tema 55. O Plan xeral de ordenación urbanística do concello da Laracha (PXOM) VI (BOP 10.07.2003). Título VI: solo urbano. Tema 56. O Plan xeral de ordenación urbanística do concello da Laracha (PXOM) VII (BOP 10.07.2003). Título VII: solo de núcleo rural. Tema 57. O Plan xeral de ordenación urbanística do concello da Laracha (PXOM) VIII (BOP 10.07.2003). Título VIII: solo rústico. Tema 58. O Plan xeral de ordenación urbanística do Concello da Laracha (PXOM) IX (BOP 10.07.2003). Anexo II: normativa sectorial. Tema 59. As disposicións adicionais, transitorias e derrogatorias da Lei 9/2002, do 30 de decembro, de ordenación urbanística e protección do medio rural de Galicia, aplicadas ao Concello da Laracha. Tema 60. Ordenanzas reguladoras do polígono industrial da Laracha. BLOQUE 3. NORMATIVA TÉCNICA Tema 61. A Lei 38/1999, de ordenación da edificación. Esixencias técnicas e administrativas da edificación. axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 62. O código técnico da edificación: disposicións xerais. contido. condicións técnicas e administrativas. Esixencias básicas. Documentos básicos. Ámbito de aplicación. DB-SE: seguridade estrutural, accións na edificación, cimentos, aceiro, fábrica e madeira. DB-SI: seguridade en caso de incendio e DBSUA Seguridade de utilización. DB-HS: salubridade. DB-HR protección contra o ruído. DB-HE aforro de enerxía. Tema 63. Decreto 29/2010, do 4 de marzo, polo que se aproban as Normas de Habitabilidade de vivenda en Galicia. Tema 64. Disposicións mínimas de seguridade e saúde nas obras de construción. Real decreto 1627/1997: disposicións específicas das fases de proxecto e execución das obras. O coordinador. Estudo de seguridade e saúde. Estudo básico de seguridade e saúde. Real decreto 486/1997 de seguridade e hixiene no traballo. Tema 65. Condicións de accesibilidade e supresión de barreiras. Normativa. Aspectos a regular. Lei 8/1997, do 10 de agosto. Regulamento para o desenvolvemento e execución da Lei de accesibilidade: Decreto 35/2000. Tema 66. Instalacións de telecomunicacións. Disposicións sobre infraestruturas comúns nos edificios para acceso ós servizos de telecomunicacións. Real Decreto 346/2011 polo que se aproba o Regulamento regulador das infraestruturas comúns de telecomunicacións para o acceso ós servizos de telecomunicación no interior dos edificios. BLOQUE 4. NORMATIVA SECTORIAL Tema 67. Lei 18/2008, do 29 de decembro, de vivenda de Galicia. Actuacións protexidas en materia de rehabilitación. Tema 68. Lei 10/1995, de ordenación del territorio. Tema 69. As directrices de ordenación do territorio de Galicia. Tema 70. Plan de ordenación do litoral. Tema 71. A protección do medio ambiente. Lexislación comunitaria, estatal e autonómica. Aspectos xerais. a Lei 9/2006 de 28 de abril sobre a avaliación dos efectos determinados plans e programas no medio ambiente. Tramitación. Informe de sostibilidade ambiental. O Real decreto lexislativo 1/2008 de 11 de xaneiro, texto refundido da Lei de avaliación de Impacto ambiental de Proxectos. Proxectos suxeitos á tramitación de impacto. Tramitación. Estudio de impacto ambiental. Tema 72. Espazos naturais protexidos: lexislación estatal e autonómica. categorías dos espazos naturais protexidos. usos permitidos e prohibidos nas zonas de especial conservación. Tema 73. O patrimonio cultural: evolución do concepto de patrimonio ó través dos documentos e cartas internacionais. criterios de intervención nos conxuntos históricos artísticos e nos edificios históricos. Evolución histórica da lexislación estatal e autonómica de protección do patrimonio cultural. Lei 8/1995, do 30 de outubro, do patrimonio cultural de Galicia. Tema 74. Lexislación en materia de augas. Dominio público hidráulico. A súa incidencia no urbanismo. Tema 75. Lexislación en materia de costas. Dominio público marítimo-terrestre. A súa incidencia no urbanismo. Tema 76. Valoración inmobiliaria. A Orde ECO/805/2003. Sistemas de valoración. Método residual estático e dinámico. Método do custe. Método de capitalización das rendas. Método de comparación. Réxime de valoracións segundo o TRLS. Valoración do solo e as construcións en situación de rural. Valoración do solo e construcións en situación de urbanizado. Valoración en caso de solos sometidos a actuacións de transformación. Real decreto 1492/2011, do 24 de outubro, polo que se aproba o regulamento de valoracións da Lei so solo. Disposicións xerais. Conceptos e criterios xerais para a realización das valoracións. Valoración en situación de solo rural. Valoración en situación de solo urbanizado. Indemnización e gastos de urbanización. ANEXO II MODELO SOLICITUDE D., con n.º NIF., con domicilio a efectos de notificacións en., con n.º de teléfono./., e correo electrónico ……………………., declaro coñecer e aceptar as bases publicadas no B. O. P. da provincia da Coruña n.º., o día., para participar no proceso selectivo dunha praza de funcionario/a interino do grupo e subgrupo: A2, da Escala Administración Especial, Subescala Técnica e baixo a denominación de “arquitecto técnico”. Baixo. (xuramento/promesa) declaro cumprir todos e cada un dos requisitos imprescindibles para participar neste procedemento selectivo ao abeiro do disposto na base 3.ª, comprometéndome a xustificalos se resulto seleccionado ao remate do procedemento de selección. Por todo isto SOLICITO tomar parte neste proceso de concorrencia competitiva acompañando á presente solicitude a seguinte documentación: 1.º.– 2.º.– 3.º.– 4.º.–., a. de. de 2013. Asdo.:. A Laracha, 13 de xuño de 2013. O alcalde José Manuel López Varela